Ľubica Janíková

Ing. Ľubica Janíková (* 1983) je slovenská hovorkyňa a bývalá moderátorka a redaktorka, ktorá od 1. júna 2021 pracuje ako hovorkyňa Úradu vlády Slovenskej republiky.

 Život 
V roku 2007 úspešne ukončila štúdium v študijnom programe výživa ľudí na Fakulte agrobiológie a potravinových zdrojov Slovenskej poľnohospodárskej univerzity v Nitre.Absolventi [online]. Nitra : Slovenská poľnohospodárska univerzita v Nitre, [s. a.] [cit. 2021-04-23]. Dostupné online. Už počas štúdia nadobudla skúsenosti s prácou v masmédiách, najmä v rozhlase – v Rádiu Max a vo Fun rádiu, neskôr v Europe 2 a v Rádiu Anténa Rock. Po vyštudovaní začala pracovať v sekcii publicistiky Slovenskej televízie (od roku 2011 organizačná zložka Rozhlasu a televízie Slovenska), kde pôsobila osem rokov. Od januára 2016 do konca mája 2021 pracovala v Televízii Markíza ako redaktorka relácie Televízne noviny a ako moderátorka Ranných Televíznych novín. Ako redaktorka sa venovala prevažne sociálnym, zdravotníckym, občianskym a servisným témam.Janíková Ľubica [online]. Bratislava : MARKÍZA - SLOVAKIA, spol. s r.o., 2017-07-20 [cit. 2021-04-23]. Dostupné online .

23. apríla 2021 priniesol internetový spravodajský portál Aktuality.sk a tlačová agentúra SITA informáciu o tom, že sa Janíková stane hovorkyňou vlády Eduarda Hegera, teda pracovníčkou tlačového a informačného odboru Úradu vlády Slovenskej republiky.DEBNÁR, Ján. Novou hovorkyňou Hegerovej vlády bude novinárka z televízie [online]. In: Aktuality.sk. 2021-04-23 [cit. 2021.04.23]. Dostupné online.STRUHÁRIK, Filip. MediaBrífing: Blížia sa platené podcasty? Novinka od Applu môže zmeniť trh [online]. In: Denník N. 2021-04-23 [cit. 2021.04.23]. Dostupné online. Na toto pracovné miesto nastúpila 1. júna 2021.Ľubica Janíková sa stala novou hovorkyňou predsedu vlády SR [online]. Bratislava : Úrad vlády Slovenskej republiky, 2021-06-01 [cit. 2021-06-26]. Dostupné online.Základné kontakty [online]. Bratislava : Úrad vlády Slovenskej republiky, 2021-06-01 [cit. 2021-06-26]. Dostupné online. V súčasnosti už pracuje ako redaktorka v Rádiu Expres.

 Referencie 

Kategória:Slovenskí hovorcovia
Kategória:Slovenskí moderátori
Kategória:Slovenskí redaktori
Kategória:Absolventi Slovenskej poľnohospodárskej univerzity v Nitre